***Stimată doamnă Zaharia,***

Salut intenția Dvs de a realiza materiale informative corecte și echidistante, menite să reflecte adevărul. În acest context vă prezint următoarele răspunsuri.

Este adevărat. Obiectele imobiliare, menționate în adresarea Dvs, sunt înregistrate pe numele mamei mele. La sfârșitul anului 2020 au fost perfectate actele notariale aferente transmiterii drreptului de proprietate asupra bunurilor, motiv pe care am considerat că este corect să le indic în declarația de avere depusă pentru anul 2020. În perioada următoare vor fi întreprinse acțiunile prevăzute de normele legale, pentru a opera modificările necesare la Agenția Servicii Publice.

Cât privește veniturile mamei mele, legate de procurarea imobilelor. Sunt sigură că știți despre faptul că serviciile responsabile ale statului monitorizează și verifică toate achizițiile mari, și colectează probe referitoare la proveniența veniturilor mamei mele.

Aici vreau să menționez că, mama mea are în spate o istorie lungă de muncă iar, mai mulți ani, o parte importantă din venituri a provenit din activitățile de gospodărie, la care au luat parte toți membrii familiei. Mai mulți ani în urmă mama a decis să investească economiile sale în obiecte imobiliare, considerând imobiliarele o cale bună de protejare a economiilor.

Nu am participat la procurarea imobilului, dar am participat în limita posibilităților la amenajarea lui.

Sper că am reușit să vă răspund la întrebări.

***Cu respect,***

***Irina Vlah***

***Guvernator al UTA Găgăuzia***